SMT ต้นทุน-ค่าใช้จ่ายพุ่ง ฉุดผลงานปี 62 พลิกขาดทุน 42 ลบ.
SMT ต้นทุน-ค่าใช้จ่ายพุ่ง ฉุดผลงานปี 62 พลิกขาดทุน 42 ลบ. จากปีก่อนกำไร 72 ลบ.
20 ก.พ. 2563

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT รายงานผลการดำเนินงานประจำปี 2562 ดังนี้

โดยผลการดำเนินงานประจำปี 2562 พลิกขาดทุน เนื่องจากต้นทุนขายและบริการประจำปี 2562 จำนวน 1,543.37 ล้านบาท เพิ่มขึ้น 107.69 ล้านบาท จากปีก่อนหน้า หรือเพิ่มขึ้น 7.50% เป็นผลมาจากค่าใช้จ่ายจากโครงการปรับลดพนักงานตามการผลิตที่ลดลง นอกจากนี้ ยังมีการตั้งสำรองผลประโยชน์ของพนักงานเพิ่มขึ้นด้วย
อีกทั้งค่าใช้จ่ายในการขายและบริหารประจำปี 2562 ของบริษัทฯ จำนวน 266.39 ล้านบาท เพิ่มขึ้น 23.50 ล้านบาท หรือเพิ่มขึ้น 9.67% จากช่วงเวลาเดียวกันในปีก่อนหน้า เนื่องจากมีค่าใช้จ่ายจากโครงการปรับลดพนักงานตามกำลังการผลิตลง รวมถึงการตั้งสำรองผลประโยชน์ของพนักงานเพิ่มขึ้น
ขณะที่บริษัทฯมีรายได้อื่นๆจำนวน 36.20 ล้านบาท ลดลง 9.45 ล้านบาท หรือลดลง 20.70% จากช่วงเวลาเดียวกันของปีก่อนหน้า